Az oroszok alig több, mint fele hiszi már csak el, hogy a hírekben igazat mondanak
Nem mindig működik Putyin propagandája, a 35 évnél fiatalabb oroszok például nem hisznek a híradóknak, jókorát zuhant a tévék iránti bizalom.
Az elmúlt évtized során csaknem negyedével - 94-ről 72 százalékra - csökkent azoknak az oroszoknak a száma, akik a televíziót tekintik fő információforrásuknak, és megközelítőleg ennyivel - 79-ről 54 százalékra - csökkent a tévében elhangzott hírek iránti nézői bizalom is - derült ki a Jurij Levada Független Elemzőközpont felméréséből, melyet az MTI szemlézett.

A Levada-központ szerint a televízió iráni bizalmat alapvetően a 35 év feletti korosztályok őrizték meg.

  A megkérdezettek 52 százaléka úgy vélekedett, hogy az orosz gazdaság állapotáról szóló jelentések nem felelnek meg a valóságnak. 53 szálalék ugyanígy vélekedik a külpolitikai tudósításokról.

A válaszadók 34 százaléka a közösségi médiát, 32 százalék pedig az internetet nevezte meg az értesülései második forrásának és minden ötödikjük hisz is ezeknek. 35 százalék fogyasztója a független tömegtájékoztatási eszközök általközölt híreknek.
Oroszország hírek